

# Казанга Ростов өлкәсе губернаторы Василий Голубев килде

*10.03.2013*



Бүген Татарстан Республикасына Ростов өлкәсе губернаторы Василий Голубев килде.


“Казан” халыкара аэропортында Василий Голубевны Татарстан Республикасы Премьер-министры Илдар Халиков, ТР Премьер-министр урынбасары – Министрлар Кабинеты Аппараты җитәкчесе Шамил Гафаров һ.б. каршы алды.


Килеп җитүгә, Василий Голубев “Казан” халыкара аэропортының яңа 1А терминалын карады. Аннан соң губернатор 2013 елгы җәйге Универсиадага төзелгән берничә объектта булды, атап әйткәндә, Гимнастика үзәгендә (Сыртланова ур.), Универсиада авылында һәм Теннис академиясендә.


Василий Голубевка шулай ук Казан метрополитены үсеше, метроның яңа станцияләре төзелеше турында сөйләделәр.


Иртәгә, 11мартта, Ростов өлкәсе губернаторы Казанда ИТ-парк – югары технологияләр өлкәсендәге технопаркта, Агросәнәгать паркында, Казан (Идел буе) федераль университетында булачак.

Көннең икенче яртысында Василий Голубев Татарстан Республикасы Президенты Рөстәм Миңнеханов белән очрашачак(Казан Кремле).



*ТР Президенты матбугат хезмәте, Елена Бритвина.*
Казанга Ростов өлкәсе губернаторы Василий Голубев килде